
ОБЩИНСКИ ГОДИШЕН ПЛАН ЗА МЛАДЕЖТА

(2014г.)
В ИЗПЪЛНЕНИЕ НА ЗАКОНА ЗА МЛАДЕЖТА И
НАЦИОНАЛНАТА СТРАТЕГИЯ ЗА
МЛАДЕЖТА  (2010-2020)
1. ВЪВЕДЕНИЕ
В Национална стратегия за младежта 2010-2020 година грижата за младите хора е определена като най-важната национална кауза, за да осигурим европейско развитие на България. За да се превърне в национална кауза, тя трябва да бъде повсеместна. В тази връзка кметовете на общини имат отговорността за провеждането на общинската политика за младежта в съответствие с държавната политика за младежта.  

Общинският годишен план за младежта на Община Сатовча  е разработен в изпълнение на Закона за младежта, Националната стратегия за младежта 2010 – 2020, Националната програма за младежта /2011 – 2015/,  Общинския план за развитие, Общинската програма за закрила на детето и приоритетите за развитие на младите хора, заложени в управленската програма на Кмета на Община Сатовча. Този план отразява изводи и насоки от дискусионни срещи и обмяна на добри общински практики и опит  от членовете на общинската консултативна група за младежта, които ще бъдат пълноценно използвани в хода на изпълнението на плана като стимул за развитие на младежките политики.

Общинският годишен план за младежта е програма и методика за изпълнение на националната политика за младите хора, формирана според техните потребности и синхронизирана с приоритетите на европейската политика за младежта. 

Настоящият План е документ, който следва основните приоритети на политиката за младите хора в страната, залегнали в Националната стратегия за младежта (2010-2020) на Република България - насърчаване на икономическата активност и кариерното развитие на младите хора, подобряване на достъпа до информация и качествени услуги, насърчаване на здравословния начин на живот, превенция на социалното изключване на млади хора в неравностойно положение, развитие на младежкото доброволчество, повишаване на гражданската активност, развитие на младите хора в малките населени места и селските райони, развитие на международния и междукултурния диалог и повишаване на ролята на младите хора в превенцията на престъпността. 

Изпълнението на поставените цели в Националната стратегия не биха могли да бъдат изпълнени, ако не се постигне оптимална координация и взаимодействие между различните институции на територията на община Сатовча. 

Държавната политика, насочена към младите хора, като ценен социален ресурс определя обществените и институционалните нагласи, приоритетите, формулирането на комплексна и устойчива визия по отношение на младежкия сектор в нашата страна.
2. АНАЛИЗ НА ПРЕДИЗВИКАТЕЛСТВАТА ПРЕД МЛАДИТЕ ХОРА В ОБЩИНАТА

         В община Сатовча по постоянен адрес са регистрирани 4546 души на възраст от 15 до 29 години. Трудно е да се определи броят на реално пребиваващите, тъй като в различните сезони, той е различен. 
Основната характеристика на младежката общност в община Сатовча, както и предизвикателствата пред нея, не са по-различни от тези на младежите по принцип в национален мащаб. Характеристиката и дефинирането на предизвикателствата, изтъкнати в Националната стратегия, са присъщи и определящи поведението и житейската ориентация на младежите и от нашата община. Стремежът към независимост и самореализация е доминираща черта сред младите хора в общината ни. За съжаление голяма част от тях са социално и икономически зависими от семействата си. През последните години се наблюдава засилване на желанието за емиграция особено сред по-ниско образованата част. Високообразованите млади хора от общината не правят изключение от общата за страната тенденция да търсят реализация в големите градове на България, а част и от тях и в чужбина. Голяма част от младите хора над 18 години проявяват интерес към временна трудова миграция в чужбина, те са преди всичко със средно образование и/ или без трудова квалификация. 
В училищата на община Сатовча няма отпаднали ученици. По информация на РИО - гр. Благоевград, в областта той е най-нисък.  При 14% за страната, за миналата учебна година в общината ни е 0%. Голяма част от младежите, след приключване на формалното им учене в училище, не се възползват от възможностите на неформалното и това ги прави неконкурентоспособни на пазара на труда. Все още липсва практика работодателите да инвестират в обучението и квалификацията на младите работници и служители. Голяма част от работещите млади хора са демотивирани от заплащането и условията на труд. Те са ресурс и на сивата икономика и са принудени да приемат временна или неквалифицирана работа, дори и да притежават образователен ценз, тъй като специалностите им не са конкурентни към момента.
Макар че информационните технологии навлизат сериозно в бита и в работата ни, достъпът до информация на младите хора е различен. Нерядко причината за това се крие в незнанието как да се търси полезна информация. Почти всички населени места в общината ни, най-вече чрез читалищата, осигуряват безплатен достъп до интернет, но компютрите и интернет се ползват повече с развлекателна цел.
Около 15% от младите хора в общината проявяват интерес към спортните клубове и танцовите състави, както и към другите извънучилищни форми към читалищата, а чрез целевото финансиране от МОМН повечето младежи от 15 до 19 години, посещаващи училищата са включени в извънкласни форми. С известна доза оптимизъм правим извода, че доброволчеството сред младите хора в общината се увеличава драстично, като все повече млади хора се включват в различни акции, по набиране на средства и дарения в общината. Но неможем да не изразим болката си, от това че младите хора нямат желание да се сдружават и да водят организиран младежки живот, а младежките  неправителствени организации са проверен модел за осмисляне ежедневието на младите хора, а и потенциален бенефициент за привличане на финансиране по редица младежки програми и схеми.
Сред младите хора се наблюдават тревожни тенденции, свързани със здравословния начин на живот - правилното хранене и спорта. Това се отнася най-вече за младите хора, които са завършили училище и почти не се занимават със спорт и физическата им активност е ниска. 
От всичко казано до тук можем да конкретизираме следните негативни тенденции:

Нарушена ценностна система, поради формирането и в условията на преход от тоталитарно към демократично общество; 

Намаляваща демографска характеристика; 

Отпадане от системата на средното образование, липса на професионална квалификация и кариерна ориентация; 

Висок процент младежка безработица, поради обективни и субективни причини; 

Заетост главно в „сивия” сектор на пазара на труда; 

Липса на икономическа и социална мотивация за собствен бизнес и предприемачески инициативи; 

Недостатъчно развити публични услуги в подкрепа на младите хора; 

Предпочитания за изява в неформална среда и липса на желание за формална изява на граждански позиции; 

Липса на достъп до информация за младите хора от малките населени места; 

Липса на представителство чрез младежки съвети на общинско ниво; 

Немотивираност на младите хора да участват в доброволчески дейности и акции; 

Пренебрегване на здравословния начин на живот / хранене, спорт, опасности от полово предавани болести, неупотреба на наркотици и др./ като ценност; 

Ранни бракове, разводи и нарастване на броя на децата, родени без брак; 

Увеличаване на случаите на противообществени и противоправни прояви сред младите хора от по-ниските възрастови групи; Рецидиви на случаите на малолетни и непълнолетни извършители на престъпления; 

Ниска степен на респект към правоохранителните и правораздавателните органи; 

Липса на привлекателни възможности за реализация на младите в населените места на общината, и особено на тези от ромски произход; 

Сътрудничеството между отделните институции при реализирането на младежките политики не е достатъчно ефективно; 

3. ОСНОВНА ЦЕЛ НА ОБЩИНСКИЯТ ГОДИШЕН ПЛАН НА МЛАДЕЖТА

Настоящият план  има за цел да подпомогне  Община Сатовча при формулирането и успешното прилагане на младежки политики, чрез популяризирането на активното европейско гражданство на младите хора в общината и прилагането на дейности, допринасящи за социалната интеграция на младежите като част от местната общност, чрез дефиниране на техните проблеми и предизвикателства и генериране на конкретни действия за ефективното им разрешаване. Качествено подобряване на условията на живот на младите хора за пълноценната им реализация в обществено-икономическия живот на общината. 
4. ПРИОРИТЕТНИ ОБЛАСТИ И СПЕЦИФИЧНИ ЦЕЛИ:

Специфични цели:
· Повишаване на активната гражданска позиция и мотивиране на младите хора  за засилване участието им в местното самоуправление, чрез развитие на   местните младежки  политики. 

· Популяризиране на доброволческия труд като форма на  активна гражданска позиция и обществено полезна дейност. 

· Развитие и прилагане на нови форми на младежки спорт  и туризъм  и създаване на условия за формиране на положителни нагласи на младите хора към дейности в областта на екологията и природосъобразния начин на живот. 

· Повишаване на информираността на младите хора за процеса на вземане на решения в местното самоуправление и възможностите  за  прякото им участие в изработването на общински младежки политики.

· Развиване на дейности, насочени към типични за младата възраст проблеми, като превенеция на престъпността, наркоманията и др., чрез обмяна на опит,  добри практики и превантивни мерки за ограничаване на негативни социални прояви. 

· Подкрепа на инициативи  на младите хора в общината за  създаване на предпоставки за сформиране на нови младежки  организации и подкрепа на съществуващите. 

· Развитие на неформалното образование за пълноценно използване на свободното време на младите хора за придобиване на полезни знания и умения. 

· Стимулиране на гражданската активност на младежите и развитие на дейности и инициативи към социалното им включване в обществото, чрез информиране за възможностите на Европейските програми, насочени към младите хора.

· Приобщаване и интегриране на децата и младите хора в неравностойно положение както и тези от специалните групи.
Приоритетни области за действие:
· Подпомагане и оказване на съдействие при организиране на младежки  прояви на НПО и неформални групи от млади хора;
· Подпомагане на младежки инициативи и съдействие за участие в младежки обмени, както в страната, така и в чужбина;
· Създаване на възможности на нечленуващи в организации млади хора за пряк контакт и участие в доброволчески инициативи;
· Организация на детски и младежки прояви и празници на територията на община Сатовча;

·  Превантивна работа с децата по безопасност на движението;

· Оптимизиране и подпомагане на работата и дейностите на младежките и детските организации, школи, клубове и  образователни програми на територията на Община Сатовча;
· Създаване и подпомагане на дейността на читалищни и училищни клубове и секции, като алтернатива на асоциални прояви сред деца и младежи, чрез изкуство и спорт;
· Подкрепа на младежки инициативи и кампании, посветени на значими за общината каузи, насърчаване на доброволческите дейности
· Организиране на форуми за представяне на добри практики на младежки организации, международни партньорства, диалог между институциите;
· Взаимодействие на младежките с държавни и общински структури за откриване на ефективни решения на икономически, социални и битови проблеми.
· Формиране на информационна политика за младите хора за пълноценното им участие към Европейски програми и повишаване на ключовите им компетенции за разработване на успешни проекти;

· Социална и културна интеграция на младите хора в обществото – чрез диалог и обмен на културните традиции на различни етноси, за по-добро  Интегриране на етническите малцинства в съвременното общество и запазване на самобитността им;
5. ДЕЙНОСТИ
	№


	ДЕЙНОСТИ
	ПЕРИОД
	ОТГОВОРНИ

ИНСТИТУЦИИ
	СРЕДСТВА

	1. 
	Информационна дейност
	
	
	

	1.1.
	Ежемесечно издаване на младежки електронен информационен бюлетин. 
	Всяка последна седмица от месеца
	Община Сатовча 
	

	1.2.
	Обособяване на младежки профил на сайта на Община Сатовча.
	Срок: до 20.04.2014
	Община Сатовча
	

	
	
	
	
	

	1.4.
	Обособяване на рубрика в „Местен вестник”, касаеща проблеми на младежите.

	Текущ
	Община Сатовча
	

	1.5
	Информационна кампания за

създаването на младежки

организации в учебните заведения

в Община Сатовча. 
	Текущ
	Консултативна група
	

	1.6
	Целогодишни кампании по

превенция на рисково и антисоциално  поведение

сред младежи и рискови групи

(ХИВ/СПИН, тютюнопушене, 

и други) – 

информационни кампании,;

	Текущ
	МКБППМН
	

	2.
	Съвместни дейности с други организации.
	
	
	

	2.1.
	Среща между младежките струк-

тури в общината- 
	
	
	

	2.2.
	Кръгла маса с представители на МИГ във връзка с възможности за финансиране на младежки дейности по ОП на ЕС през новия програмен период 2014-2020год.
	До 15.05.2014
	Консултативен съвет
МИГ
	

	2.3.
	Проучване и разработване  на проектни предложения, насочени към младежите по програми: „Младежта в действие” и „Европа за гражданите” 
	Текущ
	Община Сатовча
	

	2.4
	Финализиране на проекти по схемите

„Коменски” и
„Леонардо да Винчи”

	в определените срокове
	Местните СОУ
	По проекти

	2.5
	Участие на местни младежи в международни проекти за 
младежки обмени и доброволчество;
	Текущ
	Община Сатовча
Местни СОУ
	По проекти


	4.

	Формално и неформално обучение.
	
	
	

	4.1.


	 Пълен обхват в училище на  децата, юношите и младите хора до 16-годишна възраст; мотивиране на 17-19 –годишните за завършване на средно образование.
	Текущ
	Община Сатовча
Ръководствата на 

 училищата в общината.
	

	4.2.
	Пълен обхват на учениците в училищата при реализиране на Програмата „Успех” на МОМН.
	Текущ
	Училищата на територията на общината
	

	4.3.


	Превантивна  дейност сред младежите на училищна възраст.
	Текущо
	МКБППМН-по план
	

	4.4.


	Семинари, кръгли маси

-след проучване на нагласите и очаквани-

ята на младежите
	април

ноември
	Община Сатовча
	

	5.
	Конкурси и състезания
	
	
	

	5.1
	3 март – 136 години от Освобождението на България.


	
	Община Сатовча

Училищата


	Награден 

	5.2.
	Общински преглед на училищното любителско творчество

	21.03.
	Община Сатовча

Училищата


	Награден 

	5.3


	22 април- Световен ден на Земята – 

Еко – инициатива.
	Април
	Община Сатовча

Отдел „Екология”
	

	5.4.
	26 април  – „Ден за национално почистване  на България”.


	.
	НЧ „Св. Св. Ки – рил и Методий”
Община Сатовча, отдел „Екология”
	НЧ

	5.5.
	Организиране на конкурс „Мис и Мистър Гимназия”
	Май
	Община Сатовча

Ръководство СОУ
	Награден

300лв.

	5.6.
	Участие в традиционния поход до местността „Майоров гроб”.
	Октомври
	Община Сатовча

Училища

Читалища
	 

	
	
	
	
	

	6. 
	Календарни празници
	
	
	

	6.1.
	1 март – мартенички

            - Световен ден против насилието


	март
	Училищата

Читалища
	

	6.2.
	22 март – Ден на пролетта
	
	Училищата

Читалища
	

	6.3.
	Млад огнеборец
	април
	СОУ-Доброволен отряд
	100

	6.4.
	Празник на с.Сатовча


	06 май
	Община Сатовча

Училища
	

	6.5.
	9 май-ден на Европа


	май
	Училищата

Община Сатовча

Читалища
	

	6.6.
	15 май общински празник на детските градини
	май
	Детски градини
Община Сатовча
	

	6.7
	22 май-световен ден, посветен на жертвите на СПИН
	май
	Община Сатовча

Училища

Читалища
	

	6.8
	31 май-световен ден без тютюнев дим 
	май
	Училища

Читалища
	

	6.9
	1 юни-ден на детето
	юни
	Община Сатовча
	

	6.10
	26 юни-световен ден за борба с дрогата
Традиционен събор „Ваклиново”
	юни
август
	МКБППМН

Читалища
Община Сатовча

Читалища
	

	6.11
	12 август-ден на европейската младеж
	август
	Община Сатовча

Читалища
	

	6.12
	6 септември - Съединението
	септември
	Община Сатовча
	

	6.13
	22 септември – ден на независимостта
	септември
	Община Сатовча
	

	6.14
	2 октомври – ден на усмивката 
	октомври
	МКБППМН

Училища
	

	6.15
	1 ноември - ден на будителите
	ноември
	Училища
	

	6.16
	1 декември – световен ден за борба срещу спина
	декември
	Училища

МКБППМН
	

	6.17
	3 декември – световен ден за хората с увреждания
	декември
	Община Сатовча

БМЧК
	

	6.18
	5 декември- ден на доброволеца; „Доброволец на годината”
	декември
	Община Сатовча
	

	6.19
	Коледни и ново -

годишни празници
	декември
	Община Сатовча

училища

читалища
	


6. НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ПЛАН

Изпълнението на плана се наблюдава от Консултативната група към общината. Той е отворен и се допълва чрез членовете на групата след обсъждане и постигане на обикновено мнозинство. За промените се информира Постоянната комисия „Образование, култура, вероизповедания, младежта и спорта” към Общински съвет - Сатовча и по преценка на комисията се внасят за разглеждане от Общински съвет. Чрез анкети сред младите хора за обратна връзка се прави оценка 2 пъти в годината – от 25 до 30.06 и от 18 до 22.12.

7. РЕД И НАЧИН НА ОСИГУРЯВАНЕ НА ПУБЛИЧНОСТ НА ПЛАНА

Планът за действие е разработен като отворен документ, който ще се актуализира, допълва и изменя на база регламентирани периодични анализи. 

Информация за дейностите в плана може да се получи от страницата на община Сатовча. Публикува се на официалният сайт на Община Сатовча, както и на сайтовете на средните училища в община Сатовча.

